Måltidene

I løpet av en uke i barnehagen spiser vi mange måltider sammen alt fra frokost til to-mat. Til frokost spiser mange en porsjon med havregrøt med f. eks. smør, kanel og [|rosiner] mens andre har med egen matpakke. Til lunch spiser vi grovt brød med ulike pålegg, og har godt utvalg av frukt og grønt ved siden av. En dag i uka har vi varm lunch. Her har vi fem ulike retter som vi rullerer på slik at samme rettene kommer igjen flere ganger i løpet av året. Dette fordi når barn blir introdusert for en smak flere ganger så er det flere og flere som spiser den for hver gang. Når vi har varmmat, er noen barn med og lager retten til sin avdeling og dette rullerer vi på slik at alle skal få lage over tid. To-mat spiser vi på ettermiddagen. Da lager vi store fruktfat med masse forskjellig frukt og grønnsaker på. Dette er mer som et mellommåltid før middag, men vi supplerer selvfølgelig med knekkebrød til de som ønsker det.



Barnehagen skal ifølge rammeplanen bidra til at barna tilegner seg gode vaner, holdninger og kunnskaper når det gjelder kosthold, hygiene, aktivitet og hvile. Arbeidet med mat og måltider i barnehagen bør skje i nær forståelse og samarbeid med barnas hjem, og det bør forankres i barnehagens årsplan. I barnehagen snakker vi om næringsrik og næringsfattig mat - ikke hva som er sunt eller usunt.